Laslappie: Intelligensiekwosiënt of IK
INTELLIGENSIEKWOSIËNT (of IK):
Is die metingsresultate betroubaar?
REGS: Die menslike brein.
Met vergunning van 3DScience.com
IK of Intelligensie-
kwosiënt is 'n syfer wat die verhouding uitdruk tussen 'n persoon se verstandelike vermoëns en dié van die normale, gemiddelde persoon. Dit word deur middel van toetse met 'n reeks vrae vasgestel. Die eerste toetse is in 1905 deur Binet en Simon ontwerp, en die doel was om kinders te identifiseer wat spesiale onderwys sou kon nodig hê weens hul lae intelligensie.
'n Tipiese vraag in 'n IK-toets sou wees:
Watter syfer ontbreek in hierdie reeksie?
3 6 9 12 9 ... 3
IK-toetse is jare lank gebruik om veral leerders se intelligensie te bepaal. In die afgelope dekades is sowel die geldigheid as die waarde van sulke toetse egter skerp bevraagteken. Baie geleerdes glo dat IK-toetse dit nie in ag neem dat verskillende mense verskillend kan dink en verskillende sterk en swak punte kan hê nie.
Die meeste mense sal byvoorbeeld saamstem dat Mozart 'n genie was—maar Mozart sou waarskynlik soos die res van ons geworstel het om Einstein se teorieë te begryp. Dit beteken nie dat die een persoon slimmer as die ander was nie—hulle het net op verskillende maniere gedink.
Baie sielkundiges glo nou dat dit wat ons intelligensie noem in verskillende kategorieë ingedeel kan word, wat almal onafhanklik van die ander gemeet kan word. Verskillende soorte denke is nodig om verskillende probleme op te los.